
పీటర్స్బర్గ్ : వర్జీనియా స్టేట్ యూనివర్సిటీలో శనివారం రాత్రి కాల్పులు అలజడి సృష్టించాయి. దీంతో తక్షణమే స్పందించిన పోలీసు అధికారులు విశ్వవిద్యాలయాన్ని మూసివేస్తున్నట్లు ట్వీట్ చేశారు. విశ్వవిద్యాలయంలోకి రావద్దని కోరారు. సంఘటనా స్థలంలో పోలీసులు చర్యలు ప్రారంభించారని మరో ట్వీట్లో పేర్కొన్నారు. క్యాంపస్ నుంచి వాహనాలను బయటికి పోనివ్వడం లేదు, అదేవిధంగా వాహనాలను లోనికి కూడా రానివ్వడం లేదు. అయితే ప్రజల రాకపోకలకు ఆటంకాలు లేవు.ఇదిలావుండగా గుర్తు తెలియని వ్యక్తి జరిపిన కాల్పుల్లో ఓ వ్యక్తి తీవ్రంగా గాయపడినట్లు తెలుస్తోంది. బాధితుడిని వీసీయూ మెడికల్ సెంటర్కు తరలించి, చికిత్స చేయిస్తున్నారు.దాడికి పాల్పడిన వ్యక్తి నల్లజాతీయుడని, వైట్ జెర్సీని ధరించాడని, దానిపై 23 సంఖ్య ఉందని ప్రత్యక్ష సాక్షులు చెప్పారు.పీటర్స్బర్గ్, వర్జీనియా స్కూల్లో హోమ్ కమింగ్ సెలబ్రేషన్స్ జరుగుతున్నట్లు విశ్వవిద్యాలయం వెబ్సైట్ పేర్కొంది.

petersburg : varjinia state universitylo sanivaaram raatri kaalpulu alajadi srushtinchaayi. deentho takshaname spandinchina polisu adhikaarulu vishwavidyaalayaanni moosivestunnatlu tweet chesaru. vishwavidyaalayamloki ravaddani koraru. sanghatanaa sthalamlo poliisulu charyalu praarambhinchaarani maro tweetlo perkonnaru. campus nunchi vaahanaalanu bayatiki ponivvadam ledu, adevidhamgaa vaahanaalanu loniki kuudaa ranivvadam ledu. ayithe prajala rakapokalaku aatamkaalu levu.idilaavundagaa gurtu teliyani vyakti jaripina kaalpullo oo vyakti teevramgaa gayapadinatlu telustondi. baadhitudini vcu medical centerku taralinchi, chikitsa cheyistunnaru.daadiki paalpadina vyakti nallajaatiiyudani, white jerseeni dharinchaadani, daanipai 23 sankhya undani pratyaksha saakshulu cheppaaru.petersburg, varjinia schoollo hom kaming selabrations jarugutunnatlu vishwavidyaalayam website perkondi.